కే. శ్రీహరి రావు

కూచాడి శ్రీహరి రావు తెలంగాణ రాష్ట్రానికి చెందిన రాజకీయ నాయకుడు. ఆయన 2023లో జరిగిన శాసనసభ ఎన్నికల్లో నిర్మల్ శాసనసభ నియోజకవర్గం నుండి కాంగ్రెస్ ఎమ్మెల్యే అభ్యర్థిగా పోటీ చేసి ఓడిపోయాడు.
రాజకీయ జీవితం
కే. శ్రీహరి రావు కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ అహోదాల్లో పనిచేసి 1995లో మామడ మండలాధ్యక్షుడిగా గెలిచాడు. ఆయన 2001లో మామడ జడ్పీటిసిగా ఎన్నికైన అనంతరం జడ్పీలో కాంగ్రెస్ ఫ్లోర్ లీడర్‌గా, 2002లో ఆదిలాబాద్ జిల్లా కాంగ్రెస్ పార్టీ ప్రధాన కార్యదర్శిగా, 2005లో పీసీసీ సభ్యుడిగా వివిధ హోదాల్లో పనిచేశాడు. శ్రీహరి రావు 2007లో తెలంగాణ ఉద్యమ సమయంలో తెలంగాణ రాష్ట్ర సమితి పార్టీలో చేరాడు.

శ్రీహరి రావు తెలంగాణ ఉద్యమంలో కీలకంగా పనిచేసి 2009లో జరిగిన ఆంధ్రప్రదేశ్ శాసనసభ ఎన్నికల్లో నిర్మల్ శాసనసభ నియోజకవర్గం నుండి టీఆర్ఎస్ అభ్యర్థిగా పోటీలో చేసి ఓడిపోయాడు. ఆయన ఆ తరువాత 2010 నుండి 2013 వరకు పార్టీ జిల్లా అధ్యక్షుడిగా పనిచేసి తెలంగాణ  ప్రత్యేక రాష్ట్రం ఏర్పడిన తర్వాత  2014లో జరిగిన తెలంగాణ శాసనసభ ఎన్నికల్లో టీఆర్ఎస్ పార్టీ అభ్యర్థిగా పోటీ చేసి ఓడిపోయాడు.

శ్రీహరి రావు 2018లో జరిగిన అసెంబ్లీ ఎన్నికల్లో బీఆర్ఎస్ పార్టీ అభ్యర్థి అల్లోల ఇంద్రకరణ్ రెడ్డి విజయంలో కీలక పాత్ర పోషించాడు. ఆయన 2023 శాసనసభ ఎన్నికలకు ముందు బీఆర్ఎస్ పార్టీకి రాజీనామా చేసి జూన్ 14న రేవంత్ రెడ్డి సమక్షంలో కాంగ్రెస్ పార్టీలో చేరాడు. ఆయన 2023లో జరిగిన శాసనసభ ఎన్నికల్లో నిర్మల్ శాసనసభ నియోజకవర్గం నుండి కాంగ్రెస్ ఎమ్మెల్యే అభ్యర్థిగా పోటీ చేసి ఓడిపోయాడు.

 ఆస్తులు-కేసులు 

 2023 ఎన్నికల అఫిడివిట్ ప్రకారం ఆస్తులు 7,88,53,722 రూపాయలు.
 ఇతనిపై ఎలాంటి కేసులు లేవు.

 మూలాలు 

వర్గం:భారత జాతీయ కాంగ్రెస్ నాయకులు